145. löggjafarþing 2015–2016.

Þingskjal 570 — 408. mál.

Fyrirspurn

til félags- og húsnæðismálaráðherra um ákvæði um greiðslu sérstakrar framfærsluuppbótar í samræmi við búsetu hér á landi.

Frá Steinunni Þóru Árnadóttur.

Telur ráðherra koma til greina að fella niður eða endurskoða 3. mgr. 15. gr. reglugerðar um heimilisuppbót og uppbætur á lífeyri, nr. 1052/2009, sem kveður á um að sérstök uppbót til framfærslu greiðist í samræmi við búsetu hér á landi, sbr. 1. mgr. 17. gr. og 4. mgr. 18. gr. laga um almannatryggingar, með tilliti til þess að tilgangurinn með lögum um félagslega aðstoð er að tryggja öllum ákveðna skilgreinda lágmarksframfærslu?